Péninsule d'Ungava

Péninsule d'Ungava (-po francúzsky; po anglicky Ungava Peninsula, po slovensky Ungava, Ungavský polostrov) môže byť:
a) časť polostrova Labrador medzi Hudsonovým zálivom, Hudsonovým prielivom, Ungavským zálivom a riekou Leaf Ungava in: Mariot, P.: Malá encyklopédia zemepisu sveta, 1977; podľa udávanej rozlohy 350 000 km2 (ktorá je zhruba polovičná voči rozlohe udávanej v Enc. Britannica z bodu b) túto definíciu polostrova asi má na mysli aj tento text 
b) časť polostrova Labrador medzi Hudsonovým zálivom, Hudsonovým prielivom, Ungavským zálivom, riekou Eastmain River a regiónom Labrador Ungava Peninsula in: Barber, K. (ed.): The Canadian Oxford Dictionary, 2004 (Ungava Peninsula - a large peninsula comprising most of N Quebec, bounded by Hudson Bay to the west, Hudson Strait and Ungava Bay to the north, Labrador to the east and the Eastmain River to the south.) ; detto: Encyclopaedia Britannica; toto územie je zhodné s regiónom obyčajne nazývaným Ungava 
c) polostrov Labrador  - o tom pozri článok Labrador (polostrov)

Názov 
Názov doslova znamená "smerom k otvorenej vode" a je odvodený od mena skupiny Inuitov (angl. Ungava Inuits), ktorí sídlili pri ústí rieky Arnaud.

Péninsule d'Ungava vo významoch a a b
Péninsule d'Ungava vo význame a má 200 až 600 m hrubý permafrost. Vnútrozemie je bez stromov a bez obyvateľov, na pobreží žili pôvodne Inuiti. Územie je bohaté na nerastné bohatstvo, najmä azbest, nikel, meď, urán a železné rudy. V súčasnosti sa ale toto bohatstvo neťaží najmä pre vysoké náklady ťažby. V najsevernejšej časti polostrova sa nachádza meteoritový kráter Nouveau-Québec Crater, zatopený vodou (jazero). Je 415 m hlboký a má priemer 3,4 km. Je to najväčší známy meteoritový kráter na Zemi.Barber, K. (ed.): The Canadian Oxford Dictionary, 2004

Péninsule d'Ungava vo význame b je skalnatá plošina s veľkým počtom jazier a tenkými, slabo odvodňovanými pôdami. Hospodárska činnosť je sústredená pozdĺž hranice medzi Quebecom a Newfoundlandom a Labradorom. V tejto oblasti je veľa ložísk železnej rudy, ktorá sa ťaží od 50. rokov, a je tu aj najväčšie mesto oblasti - Schefferville (Na strane provincie Newfoundland a Labrador sú mestá Labrador City a Wabush)."Ungava." Encyclopædia Britannica. Encyclopædia Britannica Online. Encyclopædia Britannica Inc., 2012. Web. 29 Nov. 2012. Dostupné online.

Referencie 

Kategória:Polostrovy Severnej Ameriky
Kategória:Hudsonov záliv